Document ID: /roh_data/filtered/swiss_laws_in_ROHinterleaved.jsonl.gz/4881

This text was translated from EN into Rumantsch Grischun.

If the Federal Assembly has decided to appoint an investigation committee, no other committee is permitted to conduct further investigations into the events that are the subject of the mandate of the investigation committee. The appointment of an investigation committee shall not prevent the conduct of civil or administrative court proceedings or of preliminary investigations and court proceedings under criminal law. Disciplinary or administrative inquiries at federal level that relate to matters or persons that are or have been the subject of a parliamentary investigation may only be initiated with the authorisation of the investigation committee. Ongoing proceedings must be suspended until the investigation committee authorises their continuation. In the event of any dispute as to whether authorisation is required, the investigation committee decides. If the investigation committee has been disbanded, the president and the vice-president of the Control Delegation decide. Term in accordance with No I of the FA of 17 Dec. 2004, in force since 1 May 2005  (AS 2005 4793; BBl 2004 1469, 1477).

Sche l’Assamblea federala ha decidì d’installar ina Cumissiun d’inquisiziun, na dastgan autras cumissiuns betg pli far ulteriurs scleriments che concernan ils eveniments numnads en l’incumbensa da la Cumissiun d’inquisiziun. L’installaziun d’ina Cumissiun d’inquisiziun n’impedescha betg la realisaziun da proceduras da dretg civil e da dretg administrativ sco er d’examinaziuns preliminaras e da proceduras giudizialas en chaussas penalas. Examinaziuns disciplinaras u administrativas da la Confederaziun che pertutgan fatgs u persunas, ch’èn u ch’èn stads l’object da l’inquisiziun parlamentara, dastgan vegnir cumenzadas mo cun l’autorisaziun da la Cumissiun d’inquisiziun. Proceduras currentas ston vegnir interruttas fin che la Cumissiun d’inquisiziun permetta ch’ellas vegnian cuntinuadas. Sch’igl è dispitaivel, sch’i dovra in’autorisaziun u betg, decida la Cumissiun d’inquisiziun en chaussa. Sche la Cumissiun d’inquisiziun è abolida, decidan il president ed il vicepresident da la Delegaziun da las Cumissiuns da gestiun. Expressiun tenor la cifra I da la LF dals 17 da dec. 2004, en vigur dapi il 1. da matg 2005 (AS 2005 4793; BBl 2004 1469, 1477).